open-index/open-wikipedia-markdown huggingface dataset:
Η ιστορία της ζωής μου (τραγούδι)

**Η ιστορία της ζωής μου** ("Historyja majho žyccia" (Λευκορωσικά: Гісторыя майго жыцця, ΔΦΑ: [ɣʲiˈstɔrɨja majˈɣɔ zʲiˈtsːʲa]) είναι τραγούδι με το οποίο συμμετείχε η Λευκορωσία στο Διαγωνισμό Τραγουδιού της Eurovision το 2017. Γράφτηκε από τον Αρτσιόμ Λουκιάνιενκα, μέλος του ντουέτου. Naviband που το τραγούδησε.

Το μουσικό βίντεο του κομματιού κυκλοφόρησε στις 30 Νοεμβρίου του 2016, ενώ η έκδοση Eurovision του τραγουδιού που κυκλοφόρησε για ψηφιακή λήψη στις 7 Μαρτίου 2017, μέσω της MediaCube Music. Είναι η πρώτη λευκορωσική συμμετοχή στη Eurovision που τραγουδήθηκε στη λευκορωσική γλώσσα.

## Διαγωνισμός τραγουδιού Eurovision
Οι Naviband επιβεβαίωσαν ότι υπέβαλαν αίτηση συμμετοχής στον λευκορωσικό εθνικό τελικό για τον Διαγωνισμό Τραγουδιού Eurovision 2017, στις 26 Νοεμβρίου 2016. Στις 30 Νοεμβρίου επιβεβαιώθηκαν μεταξύ των 13 φιναλίστ, με το τραγούδι "Historyja majho žyccia". Κατά τη διάρκεια του τελικού, που έλαβε χώρα στις 20 Ιανουαρίου 2017, οι Naviband κέρδισαν, τερματίζοντας πρώτοι στις ψήφους της κριτικής επιτροπής και πέμπτοι στην τηλεψηφοφορία. Αντιπροσώπευαν τη Λευκορωσία στο Διαγωνισμό Τραγουδιού Eurovision το 2017. Το "Historyja majho žyccia" είναι το λευκορωσικό τραγούδι για τη Eurovision που γράφτηκε στη λευκορωσική γλώσσα, καθώς τα μοναδικά τραγούδια στη λεκυορωσική γλώσσα πριν το 2017 ήταν για τη παιδική Γιουροβίζιον. Η Λευκορωσία αγωνίστηκε στο δεύτερο μισό του δεύτερου ημιτελικού στο Διαγωνισμό Τραγουδιού της Eurovision και ήρθε 17ο στον τελικό.

## Ιστορία κυκλοφορίας

## Παραπομπές

Κατηγορία:Singles του 2017
Κατηγορία:Τραγούδια του 2016
Κατηγορία:Διαγωνισμός Τραγουδιού Eurovision 2017
Κατηγορία:Τραγούδια στον διαγωνισμό τραγουδιού της Eurovision
Γιόχαν Κρίστοφ Γκλάουμπιτς

Ο **Γιόχαν Κρίστοφ Γκλάουμπιτς** (*Johann Christoph Glaubitz*,  &ndash; 30 Μαρτίου 1767) ήταν αρχιτέκτονας γερμανικής καταγωγής, ένας από τους πιο γνωστούς αρχιτέκτονες στο ρυθμό μπαρόκ στα εδάφη του πρώην Μεγάλου Δουκάτου της Λιθουανίας.

Ο Γκλάουμπιτς γεννήθηκε στο Σβάιντνιτς (Σβίντνιτσα), στο Δουκάτο της Σιλεσίας, και πέρασε τα πρώτα 37 χρόνια της ζωής του εκεί. Μετά από μια καταστροφική πυρκαγιά που σημειώθηκε το 1737 στο Βίλνιους, κλήθηκε να ξαναχτίσει τη λουθηρανική Εκκλησία του Αγίου Ιωάννη, η οποία το 1555 χρηματοδοτήθηκε από Γερμανούς εμπόρους.

## Παραπομπές


Κατηγορία:Γερμανοί αρχιτέκτονες
Κατηγορία:Αρχιτέκτονες του Μπαρόκ
Κατηγορία:Pages with unreviewed translations
Βασιλική του Χριστού Βασιλιά στο Ρέικιαβικ

Η **Landakotskirkja** (**Ναός του Λάντακοτ**) ή **Kristskirkja** (**Ναός του Χριστού**) ή **Καθεδρικός του Χριστού Βασιλιά**, είναι ο Καθεδρικός Ναός της καθολικής Εκκλησίας στην Ισλανδία. Βρίσκεται στη δυτική πλευρά του Ρέικιαβικ.

Είναι έργο του αρχιτέκτονα Guðjón Samúelsson, που  σχεδίασε και τις εκκλησίες Hallgrímskirkja (επίσης στο Ρέικιαβικ) και Akureyrarkirkja, στη βόρεια Ισλανδία. Καθαγιάστηκε στις 23 Ιουλίου 1929.

## Παραπομπές


## Εξωτερικοί σύνδεσμοι
*https://web.archive.org/web/20160303165548/http://kirkjukort.net/kirkjur/landakotskirkja_0308.html
*http://www.catholica.is/

Κατηγορία:Καθεδρικοί ναοί
Κατηγορία:Κτίρια και κατασκευές στην Ισλανδία
Ιλλεγκαλισμός

Ο **ιλλεγκαλισμός** είναι μια αναρχική τάση που αναπτύχθηκε πρωτίστως στη Γαλλία, την Ιταλία, το Βέλγιο και την Ελβετία κατά τις αρχές της δεκαετίας του 1900 ως έκφραση του ατομικιστικού αναρχισμού. Οι ιλλιγκαλιστές αγκάλιασαν ανοιχτά ή κρυφά την εγκληματικότητα ως τρόπο ζωής. Χρησιμοποιούσαν δε τον εγωισμό του Μαξ Στίρνερ ως δικαιολογία για την παράνομη τους δραστηριότητα. Ωστόσο, δεν ήταν όλοι οι ιλλιγκαλιστές Στιρνερικοί. Η Συμμορία Μποννό είναι ένα χαρακτηριστικό παράδειγμα. Ο ιλλεγκαλισμός δεν σχετίζεται εξ` ορισμού με ένα συγκεκριμένο είδος εγκλήματος, αν και έχει συσχετιστεί με τις κλοπές.

Κατηγορία:Αναρχισμός
L’Anarchie

Το ***L'Anarchie*** (*Η αναρχία*) ήταν ένα γαλλικό αναρχο-ατομικίστικο περιοδικό, το οποίο ιδρύθηκε τον Απρίλη του 1905 από τον Αλμπέρ Λιμπερτάδ (Albert Libertad).  Μαζί με τον Λιμπερτάδ, έγραφαν στο περιοδικό ο Εμίλ Αρμάν (Émile Armand), ο Αντρέ Λοριλό (André Lorulot), η Εμιλί Λαμότ (Émilie Lamotte), ο Ρεϊμόν Καλεμάν (Raymond Callemin) και ο Βικτόρ Σερζ (Victor Serge).

Το περιοδικό είχε την έδρα του στο Παρίσι. Κυκλοφόρησαν 484 τεύχη μεταξύ 13 Απριλίου 1905 και 22 Ιουλίου 1914.

Στις 21  Απριλίου 1926, ο Λουί Λουβέ (Louis Louvet) ξεκίνησε να επανεκδίδει το *L'Anarchie* το οποίο συνέχισε μέχρι το 1929.

## Παραπομπές


## Εξωτερικοί σύνδεσμοι
Εκδόσεις του  *L'Anarchie*
*Paris, 3 May 1906
*l'anarchie'', Paris, 4 September 1906
*l'anarchie'', Paris, 3 January 1907
*l'anarchie'', Paris, 7 May 1908

Άρθρα από το *L'Anarchie*
*  L’illusion révolutionnaire (''L’anarchie'' n°264, 28 April 1910)
*  L’ouvriérisme (''L’anarchie'', 24 March 1910)
*  La grève des cheminots (''L’anarchie'', 20 October 1910)

Κατηγορία:Αναρχισμός
Κατηγορία:Περιοδικά στη γαλλική γλώσσα
Δήμος Ζελενίκοβο

Ο **Δήμος Ζελενίκοβο** ( , ) είναι δήμος στο κεντρικό μέρος της Βόρειας Μακεδονίας. Αποτελεί μέρος της Περιφέρειας Σκοπίων. Ζελενίκοβο ονομάζεται επίσης το χωριό στο οποίο βρίσκεται η έδρα του Δήμου Ζελενίκοβο.

## Γεωγραφία
Ο Δήμος Ζελενίκοβο συνορεύει με:
* τον Δήμο Στουντενίτσανη στα δυτικά,
* τον Δήμο Πέτροβετς στα βορειοανατολικά,
* τον Δήμο Τσάσκα στα νότια,
* τον Δήμο Βελεσών στα νοτιοανατολικά.

## Παραπομπές

## Εξωτερικοί σύνδεσμοι

* 

Κατηγορία:Δήμοι της Βόρειας Μακεδονίας

Κατηγορία:Περιφέρεια Σκοπίων
Το Φάντασμα της Όπερας (ταινία)

***Το Φάντασμα της Όπερας*** είναι ταινία τρόμου (θρίλερ) βασισμένη στην ομώνυμη νουβέλα του Γκαστόν Λερού. Η ταινία γυρίστηκε το 1925 από τα στούντιο της Universal και έχει διάρκεια 107 λεπτά. Απέσπασε αρνητικές κριτικές όταν πρωτοκυκλοφόρησε, βγήκε με δεύτερη έκδοση και προηγουμένως πολλές σκηνές αφαιρέθηκαν. Κυκλοφόρησε στις 25 Νοεμβρίου 1925.

Το 1929 η ταινία επεξεργάστηκε ξανά και αυτή την φορά προστέθηκαν νέες σκηνές με τους ίδιους ηθοποιούς, αλλά με ήχο. Επειδή όμως ο Λον Τσάνεϊ (που έπαιζε το φάντασμα στην ταινία) είχε συμβόλαιο με την Metro-Goldwyn-Mayer, όχι μόνο δεν μπορούσε να παίξει στην νέα έκδοση της ταινίας, αλλά η Universal δεν είχε το δικαίωμα ούτε καν να βάλει διάλογο στις σκηνές που έπαιζε ο Τσάνεϊ. Έτσι η τρίτη έκδοση της ταινίας ήταν μισή βουβή και μισή με ήχο. 

Από τις τρεις εκδόσεις της ταινίας σήμερα επιβιώνει μονάχα η δεύτερη, ενώ οι άλλες δυο έχουν χαθεί.

## Παραπομπές


## Εξωτερικοί σύνδεσμοι
* 
*

Κατηγορία:Ταινίες του 1925
Κατηγορία:Ταινίες παραγωγής Universal Pictures
Κατηγορία:Αμερικανικές ταινίες τρόμου
Κατηγορία:Αμερικανικές ασπρόμαυρες ταινίες
Κατηγορία:Βωβές ταινίες
Κατηγορία:Αμερικανικές ταινίες της δεκαετίας 1920
Κατηγορία:Χαλοουίν μυθοπλασία
Άνινος

Ο **Άνινος** ήταν Βυζαντινός του 13ου αιώνα πολίτης του Πριγκιπάτου της Αχαΐας, μέλος της οικογένειας Κλαδά. Σχετικά με το όνομα του αναφέρεται από το Χρονικό του Μορέως και την γαλλική εκδοχή με το όνομα *Anino* όπου κατά άλλους αποδίδεται στα ελληνικά είτε Άνινος είτε Άνθιμος.

Ο Άνινος πήρε μέρος το 1296 στην εξέγερση του πεθερού του, είχε παντρευτεί κόρη του,  άρχοντα Κορκονδίλλη. Ο Άνινος εργαζόταν σαν αποθηκάριος στο Φράγκικο κάστρο του Αγίου Γεωργίου των Σκορτών, εκεί κατάφερε να πάρει με το μέρος του τον σιργέντη του κάστρου, Βονιφάτιο, που ήταν Φράγκος.  Ο Άνινος με την βοήθεια του Βονιφάτιου έβαλαν βράδυ στο κάστρο τον συγγενή του Λέων Μαυροπαπά που διοικούσε σώμα 100 Οθωμανών μισθοφόρων και κατέλαβαν το κάστρο εκ μέρους του Βυζαντινού αυτοκράτορα. 

## Παραπομπές


Κατηγορία:Βυζαντινοί του 13ου αιώνα
Κατηγορία:Πρόσωπα του Πριγκιπάτου της Αχαΐας
Κατηγορία:Πρόσωπα του Δεσποτάτου του Μορέως
Κατηγορία:Οικογένεια Κλαδά
Λονδίνο Μετά τα Μεσάνυχτα

Το **Λονδίνο Μετά τα Μεσάνυχτα** (γνωστό και ως Ο Υπνωτιστής στην Μεγάλη Βρετανία) είναι Αμερικάνικη ταινία μυστηρίου με κάποιες δόσεις τρόμου του 1927, σκηνοθετημένο από τον Τοντ Μπράουνινγκ, όπου πρωταγωνιστεί ο Λον Τσάνεϊ με τους Μαρσελίν Ντέι, Κόνραντ Νάγκελ, Χένρι Μ. Ουόλθολ και Πόλλι Μόργκαν. Η ταινία ήταν βασισμένη σε ένα διήγημα (ο Υπνωτιστής) επίσης γραμμένο από τον Μπράουνινγκ. Το τελευταίο γνωστό αντίγραφο της ταινίας καταστράφηκε στην φωτιά στα στούντιο της Metro Goldwyn Mayer το 1965, ενώ το 2002 η Turner Classic Movies πρόβαλε μια νέα έκδοση της ταινίας βασισμένη σε φωτογραφίες που τραβήχτηκαν κατά την διάρκεια της παραγωγής.

## Εναλλακτικές
Εάν κάποιος θέλει να δει πως ήταν η ταινία έχει προς το παρόν δύο επιλογές: η πρώτη ειναι να δει την αναδημιουργία της Turner Classic films, η οποία έγινε από φωτογραφιες παραγωγής της ταινίας. Η δεύτερη είναι να δει την άλλη αναδημιουργία της ταινίας The mark of the vampire με τον Μπέλ Λουγκόζι.

## Η αφίσα
Πριν μερικά χρόνια στο Ντάλας της Αμερικής πωλήθηκε μία διαφημιστική άφησα της ταινίας για 478,000 Δολλάρια κάνοντας την ποιο ακριβή αφίσα ταινίας που έχει πωληθει σε δημόσια δημοπρασία

## Παραπομπές

## Εξωτερικοί σύνδεσμοι
* 

Κατηγορία:Ταινίες του 1927
Κατηγορία:Αμερικανικές ταινίες της δεκαετίας 1920
Κατηγορία:Αμερικανικές ασπρόμαυρες ταινίες
Κατηγορία:Ταινίες παραγωγής Metro-Goldwyn-Mayer
Κατηγορία:Αμερικανικές ταινίες τρόμου
Κατηγορία:Αμερικανικές ταινίες μυστηρίου
Αλβέρτος του Τέσεν

Ο όρος **Αλβέρτος του Τέσεν** μπορεί να αναφέρεται σε: 

* Αλβέρτος του Τέσεν (1817-1895), αυστριακός αρχιδούκας, πολιτικός.
* Αλβέρτος του Τέσεν (1897-1955), αυστριακός στρατηγός και πολιτικός.
Προοδευτικό Δημοκρατικό Κόμμα του Αφγανιστάν

[μικρογραφία| Ο [Μοχαμάντ Χασίμ Μαϊβαντβάλ, ιδρυτής του κόμματος ]]
Το **Προοδευτικό Δημοκρατικό Κόμμα του Αφγανιστάν** () είναι πολιτικό κόμμα στο Αφγανιστάν, το οποίο ιδρύθηκε το 1966. Βρισκόταν υπό την ηγεσία του Μοχαμάντ Χασίμ Μαϊβαντβάλ, ο οποίος ήταν πρωθυπουργός από το 1965 έως το 1967. 

Το κόμμα και οι οπαδοί του ήταν γνωστοί με το όνομα της εφημερίδας του κόμματος, *Μουσαβάτ*. 

Το κόμμα επανεμφανίστηκε πρόσφατα ως νόμιμο κόμμα, και είναι εγγεγραμμένο στο Υπουργείο Δικαιοσύνης του Αφγανιστάν. Είναι υπό την ηγεσία του Μοχαμάντ Βαλί Αρυά ο οποίος επί του παρόντος διαμένει στις Ηνωμένες Πολιτείες της Αμερικής. 

## Παραπομπές


Κατηγορία:Σοσιαλδημοκρατικά κόμματα
Κατηγορία:Πολιτικά κόμματα στο Αφγανιστάν
Μικρή Δοξιπάρα Έβρου

Η **Μικρή Δοξιπάρα** είναι ημιορεινό χωριό της περιφερειακής ενότητας Έβρου σε υψόμετρο 180 μέτρων.

## Γεωγραφικά - ιστορικά στοιχεία
Η Μικρή Δοξιπάρα βρίσκεται στον βόρειο Έβρο, προς τα σύνορα με τη  μεθοριακή γραμμή της Ελλάδας με τη Βουλγαρία και απέχει περίπου 27 χιλιόμετρα δυτικά από την Ορεστιάδα. Σε τοποθεσία, νοτιοδυτικά του χωριού και ανάμεσα στα χωριά Ζώνη (ΝΔ.) και Χελιδόνα (Ν.), υπάρχει τούμπα - τύμβος διαμέτρου 60 μέτρων και ύψους 7,5 που κατασκευάστηκε σταδιακά, στις αρχές του 2ου αιωνα επάνω σε φυσικό ύψωμα, ώστε ο τύμβος να είναι ορατός από μακριά και βρισκόταν στο δρόμο που ένωνε την Αδριανούπολη με τη Φιλιππούπολη. Σε αυτόν ενταφιάστηκαν, μετά από καύση, τέσσερα μέλη μιας πλούσιας οικογένειας γαιοκτημόνων και δίπλα τα κτερίσματά τους, πέντε άμαξες που τους μετέφεραν στην περιοχή του τύμβου, τα υποζύγιά τους και πέντε ακόμη άλογα. Η περιοχή από το 2011 έχει κηρυχθεί αρχαιολογικός χώρος με την ονομασία Τύμβος Μικρής Δοξιπάρας - Ζώνης.

## Διοικητικά - πληθυσμιακά στοιχεία
Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Ζώνης. Σύμφωνα με το Πρόγραμμα «Καλλικράτης», μαζί με τη Ζώνη και τη Χελιδόνα αποτελούν την τοπική κοινότητα Ζώνης που ανήκει στη δημοτική ενότητα Κυπρίνου του δήμου Ορεστιάδας και σύμφωνα με την απογραφή 2011 έχει πληθυσμό 209 κατοίκους.

Οι απογραφές πληθυσμού μετά τον Β' Παγκόσμιο πόλεμο είναι:

## Εξωτερικοί σύνδεσμοι

* Μικρή Δοξιπάρα-Ζώνη  από τον ιστότοπο Οδυσσεύς του Υπουργείου Πολιτισμού 

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας
Εθνική Τουρκίας U20 (καλαθοσφαίριση γυναικών)

Η **εθνική ομάδα καλαθοσφαίρισης γυναικών U20 της Τουρκίας** είναι το συγκρότημα που αντιπροσωπεύει τη χώρα της Τουρκίας σε διεθνείς διοργανώσεις γυναικείας καλαθοσφαίρισης για αθλήτριες που δεν ξεπερνούν την ηλικία των 20 ετών. Είναι επίσης γνωστή ως **Εθνική Τουρκίας Νέων Γυναικών**. Βρίσκεται υπό τη δικαιοδοσία της Τουρκικής Ομοσπονδίας Καλαθοσφαίρισης (*Türkiye Basketbol Federasyonu, TBF*).

## Κατατάξεις σε διεθνείς διοργανώσεις

; Πορεία σε Ευρωπαϊκά Πρωταθλήματα U20 (Division A):
:Ακολουθούν οι τελικές θέσεις κατάταξης της Εθνικής Ομάδας της Τουρκίας σε Ευρωπαϊκά Πρωταθλήματα U20 (Νέων Γυναικών) επιπέδου Α:


; Πορεία σε Ευρωπαϊκά Πρωταθλήματα U20 (Division B):
:Ακολουθούν οι τελικές θέσεις κατάταξης της Εθνικής Ομάδας της Τουρκίας σε Ευρωπαϊκά Πρωταθλήματα U20 (Νέων Γυναικών) επιπέδου Β:


## Δείτε επίσης

* Εθνική Τουρκίας (καλαθοσφαίριση γυναικών)
* Εθνική Τουρκίας U18 (καλαθοσφαίριση γυναικών)
* Εθνική Τουρκίας U17 (καλαθοσφαίριση γυναικών)
* Εθνική Τουρκίας U16 (καλαθοσφαίριση γυναικών)

## Παραπομπές


## Εξωτερικοί σύνδεσμοι
* Turkey, ιστορικό ανά έτος στον επίσημο ιστότοπο των αρχείων της FIBA. 
* Türkiye Basketbol Federasyonu , επίσημος ιστότοπος. 

Γυναικων U20
Μεγάλη Δοξιπάρα Έβρου

Η **Μεγάλη Δοξιπάρα** είναι ημιορεινό χωριό της περιφερειακής ενότητας Έβρου σε υψόμετρο 160 μέτρα.

## Γεωγραφικά - ιστορικά στοιχεία
Η Μεγάλη Δοξιπάρα βρίσκεται στον βόρειο Έβρο, προς τη  μεθοριακή γραμμή της Ελλάδας με τη Βουλγαρία και απέχει 25,5 χλμ. δυτικά από την Ορεστιάδα. Είναι κτισμένη στην κοιλάδα ανάμεσα στους ποταμούς Άρδα (Β.) και Ερυθροπόταμο  (Ν.) και στα χωριά Μικρή Δοξιπάρα (ΒΔ.), Χανδράς (ΒΑ.) και Δόξα (Ν.). Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Ζώνης. Σύμφωνα με το Πρόγραμμα «Καλλικράτης» αποτελεί την τοπική κοινότητα Μεγάλης Δοξιπάρας που ανήκει στη δημοτική ενότητα Ορεστιάδας του δήμου Ορεστιάδας. Πολιούχος του χωριού είναι ο Άγιος Αθανάσιος και σύμφωνα με την απογραφή 2011 είχε πληθυσμό 302 κατοίκους. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας
Γκάρετ Μουαγκουτουτία

Ο **Γκάρετ Μουαγκουτουτία** (*Garrett Thomas Muagututia*, γεννημένος στις 26 Φεβρουαρίου 1988) είναι Αμερικανός διεθνής επαγγελματίας πετοσφαιριστής. Έχει ύψος 2,05 μ. και αγωνίζεται στη θέση του ακραίου.

## Καριέρα
Ο Γκάρετ Μουαγκουτουτία ξεκίνησε την καριέρα του στην ομάδα του Πανεπιστημίου UCLA της Καλιφόρνια (2006-10) και ακολούθησε η Ευρώπη, όπου πρώτος του σταθμός ήταν η Γουάδα (2010-11) της Ισπανίας. Στη συνέχεια αγωνίστηκε με τα χρώματα της φινλανδικής Ράισον Λόιμου (2011-12), της τουρκικής Αλτινορντού Ιζμίρ (2012), της ιταλικής Ιμπαβίντα Ορτόνα (2013) και της πολωνικής Μπίντγκοτζς (2013-14). Ακολούθησε το πρωτάθλημα της Κίνας, όπου έπαιξε για την Φουτζιάν (2014-16) και την Τιαντζίν (2016-17) για να επιστρέψει και πάλι στην Ευρώπη για λογαριασμό της Σπόρτινγκ Λισσαβόνας (2018). Τον Δεκέμβριο του 2018 υπέγραψε στην ομάδα του Π.Α.Ο.Κ. και το ελληνικό πρωτάθλημα.

## Τίτλοι
### Συλλογικοί
* **1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]:**
**2019

### Διεθνείς
* **1**  **[[:en:Men's Pan-American Volleyball Cup|Παναμερικανικού Κυπέλλου]]**:
**2011
* **1**  **[[:en:Men's Pan-American Volleyball Cup|Παναμερικανικού Κυπέλλου]]**:
**2012
* **1**  **[[:en:FIVB Volleyball World League|Παγκοσμίου Λιγκ]]**:
**2014

## Διεθνείς συμμετοχές
Ο Γκάρετ Μουαγκουτουτία είναι διεθνής με την εθνική ομάδα των Ηνωμένων Πολιτειών της Αμερικής από το 2011, με τις οποίες πραγματοποίησε αρκετές συμμετοχές και διακρίσεις.

## Πηγές
* Γκάρετ Τόμας Μουαγκουτουτία
* Δικός του ο Μουαγκουτουτία
* Γκάρετ Μουαγκουτουτία FIVB προφίλ
* Γκάρετ Μουαγκουτουτία Ομάδα Η.Π.Α.

Κατηγορία:Πετοσφαιριστές ΠΑΟΚ
Μπαράντλα

μικρογραφία|300x300εσ| Σταλαγμίτης στο σπήλαιο Μπαράντλα
Το **σπήλαιο** **Μπαράντλα** (ουγγρικά και σλοβακικά: Baradla) βρίσκεται στο Εθνικό Πάρκο Αγκτελέκ της Ουγγαρίας. Είναι μέρος του συστήματος σπηλαίων Μπαράντλα - Ντόμιτσα.

Το σπήλαιο παρουσιάζει μεγάλη ποικιλία από διαφορετικούς σχηματισμούς και σταλακτίτες. Μάλιστα, μέσα στο σπήλαιο βρίσκεται και μια αίθουσα συναυλιών, όπου συχνά πραγματοποιούνται συναυλίες κάθε είδους μουσικής. Η αίθουσα είναι εξοπλισμένη με μια σκηνή, στο φόντο της οποίας βρίσκεται ένα πέτρωμα σταλακτίτη, το οποίο επισημαίνεται με εξελιγμένο φωτισμό. Κατά τη διάρκεια των ξεναγήσεων, η αίθουσα συναυλιών είναι μεταξύ των χώρων που παρουσιάζονται στη ξενάγηση.

Στο παρελθόν, τμήματα του σπηλαίου ήταν πλωτά, αλλά σήμερα αυτό έχει πλέον καταστεί αδύνατων λόγω ανεπαρκών επιπέδων νερού. Κοντά στο Γιόσβαφο βρίσκεται ένας από τους μεγαλύτερους σταλακτίτες σε όλο το κόσμο.

## Τοποθεσία
Το σπήλαιο βρίσκεται στη βορειοανατολική Ουγγαρία στο νομό Μπορσόντ-Αμπαούι-Ζεμπλέν. Οι κύριες είσοδοι προς την σπηλιά βρίσκονται στο Αγκτελέκ και το Γιόσβαφο. Ορισμένα τμήματα του σπηλαίου εκτείνονται στο έδαφος τηςΣλοβακίας. Μαζί με το σπήλαιο της Ντόμιτσα, το οποίο αποτελεί μέρος της Σλοβακίας, αποτελεί το σύστημα σταλακτιτικών σπηλιών Μπαράντλα-Ντόμιτσα, το οποίο αποτελεί Μνημείο Παγκόσμιας Κληρονομιάς της Ουνέσκο. Το σπήλαιο αναγνωρίστηκε ως μνημείο παγκόσμιας κληρονομιάς στην 19η συνεδρίαση, το 1995, ενώ επεκτάσεις έγιναν το 2000 και 2008.

## Επίσκεψη
Υπάρχουν διάφορες επιλογές περιήγησης στα αξιοθέατα της σπηλιάς. Συγκεκριμένα, υπάρχουν τέσσερις διαθέσιμες διάρκειες ξεναγήσεως, οι οποίες διαρκούν 1, 2, 5 και 7 ώρες αντίστοιχα. Οι μακριές περιηγήσεις είναι αυτές των 5 και 7 ωρών. Οι επισκέπτες είναι εξοπλισμένοι με λαμπτήρες για το σκοπό αυτό. Για τις μεγάλες περιηγήσεις θα πρέπει να γίνει προκαταχώρηση. Ειδικά κατά τη διάρκεια των μεγάλων περιηγήσεων, ο επισκέπτης συνιστάται να έχει θερμά ρούχα, καθώς η θερμοκρασία εντός του σπηλαίου δεν ξεπερνά τους + 10 °C. Οι περιηγήσεις στα αξιοθέατα δεν οδηγούν στα σλοβακικά τμήματα της σπηλιάς.

## Εξωτερικοί σύνδεσμοι
* 
* Επίσημη ιστοσελίδα του φυσικού πάρκου και της σπηλιάς με δυνατότητα εγγραφής 
* Γερμανόφωνη σελίδα για την Ουγγαρία με σελίδα για το εθνικό πάρκο Αγκτελέκ και το σπήλαιο Μπαράντλα 

Κατηγορία:Σπήλαια στην Ευρώπη
Κατηγορία:Γεωγραφία της Ουγγαρίας
Κατηγορία:Γεωγραφία της Σλοβακίας
Παλαιά Σαγήνη Ορεστιάδας

Η **Παλαιά Σαγήνη** είναι οικισμός της Περιφερειακής Ενότητας Έβρου στη Θράκη.

## Γενικά στοιχεία
Η Παλαιά Σαγήνη βρίσκεται στον βόρειο Έβρο, προς τη  μεθοριακή γραμμή της Ελλάδας με την Τουρκία, σε υψόμετρο 25 μέτρα. Απέχει 6 χιλιόμετρα νοτιοδυτικά από το κέντρο της Ορεστιάδας ενώ στα ανατολικά της βρίσκεται ο ποταμός Έβρος. Ως οικισμός αναφέρεται επίσημα το 1924 στο ΦΕΚ 194Α-14/08/1924 να προσαρτάται στην τότε κοινότητα Ορεστιάδος. Σύμφωνα με το Πρόγραμμα «Καλλικράτης» υπάγεται στη δημοτική ενότητα Ορεστιάδας του δήμου Ορεστιάδας και σύμφωνα με την απογραφή 2011 έχει πληθυσμό 15 κατοίκους. Οι απογραφές πληθυσμού μετά τον Β' Παγκόσμιο πόλεμο είναι:

## Παραπομπές


Κατηγορία:Χωριά της περιφερειακής ενότητας Έβρου
Κατηγορία:Δήμος Ορεστιάδας
Πηγές Μπιλιάνινι

δεξιά|μικρογραφία|250x250εσ| Καρτ ποστάλ απ τις πηγές Μπιλιάνινι ό το 1930
Οι **Πηγές Μπιλιάνινι** είναι μια πηγή νερού στην Οχρίδα της Βόρειας Μακεδονίας, η οποία είναι πιο γνωστή για τους θρύλους που σχετίζονται με αυτόν. 

Οι πηγές Μπιλιάνινι είναι στην πραγματικότητα η υπερχείλιση του νερού στην πισίνα που βρίσκεται πάνω από τα ανοίγματα όπου καταλήγει. Ένα μέρος του νερού της πισίνας χρησιμοποιείται για τις ανάγκες της ύδρευσης στην Οχρίδα, ένα μέρος χρησιμοποιείται για τις ανάγκες του Υδρολογικού Ινστιτούτου που διεξάγει τεχνητή αναπαραγωγή απογόνων ψαριών και για την παροχή καθαρού νερού. Μόλις ικανοποιηθούν αυτές οι ανάγκες, η ροή του άχρηστου νερού διαχέεται στα ανοίγματα των πηγών Μπιλιάνινι.  

Η περιοχή των πηγών Μπιλιάνινι και οι ίδιες οι πηγές αποτελούν δημοφιλή τουριστικό προορισμό, καθώς το καλοκαίρι το επισκέπτονται έως και εκατό χιλιάδες εγχώριοι και ξένοι τουρίστες. 

## Θρύλοι
Για το καθαρό νερό των πηγών της Μπιλιάνινα, ο λαός των σλαβομακεδόνων έχει φτιάξει πολλά τραγούδια. Για παράδειγμα, μια φορά στο παλάτι κάτω από τη λίμνη κοντά στο Στουντεντσίστα, ζούσε η βίλα Εζέρκα, κόρη του παππού Καραόρμαν. Η βίλα του Εζέρκα βασίλευε πάνω στη λίμνη και ταλαιπωρούσε συνεχώς τους ψαράδες, ανατρέποντας τα σκάφη τους και επιστρέφοντας τα αλιεύματα ψαριών στη λίμνη. Ήταν πολύ ζηλιάρης και μια μέρα άρπαξε την όμορφη κοπέλα Μπιλιάνα, εγγονή του Τσουν. Τη πήρε στο κάστρο της για να παίξει μαζί της. Η όμορφη Μπιλιάνα φώναξε όλη τη νύχτα με θλίψη και τα δάκρυά της μετατράπηκαν σε πηγές, οι οποίες ονομάζονταν επιπλέον πηγές Μπιλιάνινι. Ο Τσουν, για να νικήσει τη Εζέρκα, δημιούργησε μια μεγάλη βάρκα. Από τη μια πλευρά έκαναν κουπί 6-7 άτομα και μόνο ένας περιπλανιώταν. Η Βίλα Εζέρκα δεν μπορούσε να ανατρέψει αυτό το μεγάλο σκάφος και με αυτό ο Τσουν έσωσε την όμορφη Μπιλιάνα. Έτσι, μετά τον παππού Τσουν, το μεγάλο σκάφος ονομάστηκε βάρκα που είναι μοναδική στον κόσμο. 

### Ο καμβάς της Μπιλιάνα ήταν λευκός
Στην αρχαία εποχή, στην αρχαία πόλη της Οχρίδας ζούσε η όμορφη μητέρα Μπιλιάνα. Ήταν τόσο όμορφη που όλοι σταματούσαν για να δουν την ομορφιά της. Μια μέρα η μαμά της Μπιλιάνα πήγε στις πηγές για να ζωγραφίσει τον καμβά. Αφού λεύκανε τον καμβά στα καθαρά νερά της πηγής, επέτρεψε να στεγνώσει η λευκή άμμος. Στη συνέχεια, από εδώ, πέρασε το καραβάνι με 20 οινοποιεία. Ο οδηγός του καραβανιού παρακολουθούσε τη Μπιλιάνα κάτω από τα μάτια του. Έκπληκτος με αυτή τη θεϊκή ομορφιά, σταμάτησε το καραβάνι μπροστά από τον λευκό καμβά. Στη συνέχεια η μητέρα Μπιλιάνα είπε στους οινοποιούς: "Πάρτε ένα πενιχρό καραβάνι, ώστε να μην μπορείτε να με χωνέψετε". 
## Παραπομπές

Κατηγορία:Οχρίδα
Νικήτας Εφραιμίδης

Ο **Νικήτας Εφραιμίδης** (γεννημένος στις 11 Φεβρουαρίου 1989) είναι Έλληνας επαγγελματίας πετοσφαιριστής. Έχει ύψος 1,91 μ. και αγωνίζεται στη θέση του λίμπερο.

## Καριέρα
Ο Νικήτας Εφραιμίδης ξεκίνησε την αθλητική του σταδιοδρομία από τις ακαδημίες του Ηρακλή Θεσσαλονίκης (2002-07) και ακολούθησε ο Επίκουρος Πολίχνης (2007-08) και τα Νέα Μουδανιά (2008-09). Επιστρέφει στον Ηρακλή (2009-11) και μετέπειτα θα φορέσει τη φανέλα της Νίκης Αιγινίου (2011-13), της Λαμίας (2013-14), του Φοίνικα Σύρου (2014-15), του Παμβοχαϊκού (2015-16) και της Κηφισιάς (2016-18). Τον Ιούνιο του 2018 υπέγραψε στον ΠΑΟΚ.

## Τίτλοι
* **1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]:**
** 2019

## Πηγές
* Νικήτας Εφραιμίδης 
* Στον ΠΑΟΚ ο Εφραιμίδης

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές Ηρακλή Θεσσαλονίκης
Κατηγορία:Πετοσφαιριστές Παμβοχαϊκού
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΠΑΟΚ
Νιλς Κλαπβάικ

Ο **Νιλς Κλαπβάικ** (*Niels Klapwijk*, γεννημένος στις 19 Σεπτεμβρίου 1985) είναι Ολλανδός διεθνής επαγγελματίας πετοσφαιριστής. Έχει ύψος 2,00 μ. και αγωνίζεται στη θέση του διαγωνίου.

## Καριέρα
Η επαγγελματική σταδιοδρομία του Νιλς Κλαπβάικ ξεκινά τη σεζόν 2007-08 στην HVA στο Άμστερνταμ. Την επόμενη σεζόν μετακόμισε στο Ρότερνταμ για λογαριασμό της ZVH Νεσελάντε, όπου έπαιξε για δύο χρόνια (2008-10), κερδίζοντας το πρωτάθλημα και το Ολλανδικό Σούπερ Καπ. Στην αγωνιστική περίοδο 2010-11 φόρεσε τη φανέλα της Νόλικο Μαασέικ, κατακτώντας το πρωτάθλημα Βελγίου, και μετέπειτα αγωνίστηκε στην Ιταλία για την Καλίπο Σπορ (2011-13) και την Πόρτο Ρόμπουρ Κόστα (2013-14). Στη σεζόν 2014-15, μετακόμισε στην Τουρκία, όπου παρέμεινε για δύο χρόνια στην Μπεσίκτας (2014-16), το 2016 αγωνίστηκε στον Λίβανο για λογαριασμό της Μπαουκρί και επιστρέφει στο πρωτάθλημα της Τουρκίας για την Ινεγκιόλ (2016-17) και για την Αφιόν (2018). Τον Ιανουάριο του 2019 υπέγραψε στην ομάδα του Π.Α.Ο.Κ. και το ελληνικό πρωτάθλημα.

Με την εθνική ομάδα της Ολλανδίας έχει κατακτήσει την τρίτη θέση στο Memorial Hubert Wagner (2013).

## Τίτλοι
### Συλλογικοί
* **1 [[:nl:Dutch championship volleyball|Πρωτάθλημα Ολλανδίας]]:**
**2009
* **1 Σούπερ Καπ Ολλανδίας:**
**2009
* **1 [[:en:Belgium Men's Volleyball League|Πρωτάθλημα Βελγίου]]:**
**2011
* **1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]:**
**2019

## Διεθνείς συμμετοχές
Ο Νιλς Κλαπβάικ ήταν διεθνής με την εθνική ομάδα της Ολλανδίας την περίοδο 2006-2015, με την οποία πραγματοποίησε εκατό δεκαεπτά (117) συμμετοχές.

## Πηγές
* Νιλς Κλαπβάικ
* Στον ΠΑΟΚ ο Κλαπβάικ
* Νιλς Κλαπβάικ FIVB προφίλ

Κατηγορία:Πετοσφαιριστές ΠΑΟΚ
Αλέξανδρος Μπούτος

Ο **Αλέξανδρος Μπούτος** (γεννημένος στις 9 Σεπτεμβρίου 1998 στη Θεσσαλονίκη) είναι Έλληνας επαγγελματίας πετοσφαιριστής. Έχει ύψος 2,02 μ. και αγωνίζεται στη θέση του διαγωνίου.

## Καριέρα
Ο Αλέξανδρος Μπούτος έκανε τα πρώτα του βήματα στην ομάδα του Άρη (2010-14). Στη συνέχεια ακολούθησε ο Ηρακλής (2014-16), ο Περσέας (2016-17) και ο Πήγασος Πολίχνης (2017-18). Τον Ιούνιο του 2018 υπέγραψε στον Π.Α.Ο.Κ. μέχρι το 2022.

Οι διακρίσεις το σε εφηβικό επίπεδο είναι οι εξής: Αναδείχθηκε πρωταθλητής στο Πανελλήνιο πρωτάθλημα Παίδων και φιναλίστ στο Πανελλήνιο πρωτάθλημα Εφήβων με την ομάδα του Ηρακλή (2014-15). Με τον Πήγασο Πολίχνης κατάκτησε το αργυρό μετάλλιο στο Πανελλήνιο Πρωτάθλημα Εφήβων (2017-18). Επίσης έχει διακριθεί στο Παγκόσμιο Πρωτάθλημα Σχολείων (2016).

## Διεθνείς συμμετοχές
Ο Αλέξανδρος Μπούτος είναι διεθνής με την εθνική ομάδα της Ελλάδας Κ22.

## Τίτλοι
* **1 [[Κύπελλο Ελλάδας πετοσφαίρισης ανδρών|Κύπελλο Ελλάδας]]:**
**2019

## Πηγές
* Αλέξανδρος Μπούτος 
* Επέστρεψε στον ΠΑΟΚ ο Μπούτος

Κατηγορία:Πετοσφαιριστές ΠΑΟΚ
Μίττε

Το **Μίττε** () είναι το πρώτο και πιο κεντρικό δημοτικό διαμέρισμα του Βερολίνου. Το δημοτικό διαμέρισμα αποτελείται από έξι επιμέρους συνοικίες: Γκεζούντμπρουνεν, Χάνζαφιρτελ, Μίττε, Μοαμπίτ, Τίργκαρτεν και Βέντινγκ.

Είναι ένα από τα δύο δημοτικά διαμερίσματα (μαζί με το Φρίντριχσχαϊν-Κρόιτσμπεργκ), το οποίο περιλαμβάνει περιοχές του πρώην Δυτικού και Ανατολικού Βερολίνου. Το Μίττε καλύπτει τον ιστορικό πυρήνα του Βερολίνου και περιλαμβάνει μερικά από τα σημαντικότερα τουριστικά αξιοθέατα του Βερολίνου, όπως το Νησί των Μουσείων, τον Πύργο Τηλεόρασης, το Checkpoint Charlie, την Πύλη του Βρανδεμβούργου, τη διάσημη λεωφόρο Unter den Linden (Ούντερ ντεν Λίντεν, στην Ελλάδα γνωστή ως Υπό τας Φιλύρας), το Πότσνταμερ Πλατς, το Αλεξάντερπλατς, το Ράιχσταγκ και τον κεντρικό σιδηροδρομικό σταθμό, τα περισσότερα από τα οποία ανήκαν στο πρώην Ανατολικό Βερολίνο.

Οι Βερολινέζοι με το όνομα Μίττε συνήθως εννοούν την ομώνυμη συνοικία και όχι το δημοτικό διαμέρισμα.

## Πολιτική

Στις εκλογές του 2016 για το κοινοβούλιο του δημοτικού διαμερίσματος (*Bezirksverordnetenversammlung*) εξελέγησαν τα κάτωθι κόμματα:

## Παραπομπές


## Εξωτερικοί σύνδεσμοι
* 
*  

Κατηγορία:Δημοτικά διαμερίσματα του Βερολίνου
Δήμος Πέτροβετς

Ο **Δήμος Πέτροβετς** (, *Petrovec*; ) είναι δήμος στο βόρειο μέρος της Βόρειας Μακεδονίας. Αποτελεί μέρος της Περιφέρειας Σκοπίων. Πέτροβετς ονομάζεται επίσης το χωριό στο οποίο βρίσκεται η έδρα του Δήμου Πέτροβετς.

## Γεωγραφία
Ο Δήμος Πέτροβετς συνορεύει με:
*τον Δήμο Στουντενίτσανη και τον Δήμο Ζελενίκοβο στα δυτικά.
*τον Δήμο Ίλιντεν και τον Δήμο Κουμάνοβο στα βόρεια,
*τον Δήμο Σβέτι Νίκολε στα ανατολικά,
*τον Δήμο Βελεσών στα νότια.

## Παραπομπές

## Εξωτερικοί σύνδεσμοι

*

Κατηγορία:Δήμοι της Βόρειας Μακεδονίας

Κατηγορία:Περιφέρεια Σκοπίων
Λεωνίδας Κανάρης

Το όνομα **Λεωνίδας Κανάρης** μπορεί να αναφέρεται στον:

* Λεωνίδας Κανάρης, αξιωματικός του βασιλικού ναυτικού
* Λεωνίδας Κανάρης, συνθέτης, κιθαριστής και παιδαγωγός

__DISAMBIG__
Η Παναγία των Παρισίων (ταινία, 1923)

Η **Παναγία των Παρισίων** είναι ταινία Αμερικανικής παραγωγής ταινία Δράματος του 1923 από την Universal βασισμένη στην ομώνυμη ιστορία,πρωταγωνιστεί ο Λον Τσάνεϊ στον ρόλο του Κουασιμοδου. Το υποστηρικτικό καστ περιλαμβάνει τους Πάτσι Ρουθ Μίλερ, Νόρμαν Κέρρι, Νάιτζελ ντε Μπρουλιέ και Μπράντον Χουρστ. Η ταινία ήταν το "Σούπερ Κόσμημα" της Universal του 1923 και ήταν η πιο επιτυχημένη βουβή ταινία τους, με κέρδη 3.5 εκατομμυρίων δολαρίων.

Η ταινία βασίζεται στο μυθιστόρημα του 1831 του Βίκτωρ Ουγκώ και είναι αξιοσημείωτη για τα στιγμιότυπα που θυμίζουν Παρίσι του 15ου αιώνα, καθώς και για την απόδοση και το μέικαπ του Τσάνεϊ ως ο βασανισμένος Κουασιμόδος. Η ταινία ανέβασε τον Τσάνεϊ, ήδη γνωστό ηθοποιό, σε πλήρη αστέρα στο Χόλιγουντ και επίσης συνέβαλε στον καθορισμό ενός προτύπου για πολλές ταινίες φρίκης αργότερα, συμπεριλαμβανομένου του Φαντάσματος της Όπερας του Τσάνεϊ το 1925. Το 1951 η ταινία εισήλθε στο κοινό κτήμα στις Ηνωμένες Πολιτείες επειδή οι ιδιοκτήτες δεν ανανέωσαν την καταχώρισή τους για δικαιώματα πνευματικής ιδιοκτησίας κατά το 28ο έτος μετά τη δημοσίευσή τους.

## Διατήρηση
μικρογραφία|''The Hunchback of Notre Dame''
Original prints of the film were on cellulose nitrate film stock and were either worn out, decomposed, or were destroyed by the studio (mostly the latter). Original prints were on tinted film stock in various colors, including sunshine, amber, rose, lavender, and blue.

The only surviving prints of the film are 16mm "show-at-home" prints distributed by Universal in the 1920s and 1930s for home-movie purposes, and no original 35mm negatives or prints survive. Most video editions (including public domain releases) of the film are derived from 16mm duplicate prints that were distributed by Blackhawk Films in the 1960s and 1970s. A DVD release of a newly restored print of the film was released by Image Entertainment on October 9, 2007. A Blu-ray release of a newly restored print of the film was released by Flicker Alley on March 18, 2014.

## Παραπομπές

## Εξωτερικοί σύνδεσμοι
*

Κατηγορία:Ταινίες του 1923
Κατηγορία:Αμερικανικές ταινίες της δεκαετίας 1920
Κατηγορία:Αμερικανικές ιστορικές δραματικές ταινίες
Κατηγορία:Αμερικανικές ασπρόμαυρες ταινίες
Κατηγορία:Ταινίες παραγωγής Universal Pictures
Κατηγορία:Ταινίες με θέμα την αναπηρία
Κωνσταντίνος Φαρμακίδης

Ο **Κωνσταντίνος Φαρμακίδης** (1903 - 1972) ήταν Έλληνας δικηγόρος με συμμετοχή στην αντίσταση κατά τη διάρκεια της κατοχής.

## Βιογραφικά στοιχεία

Γεννήθηκε στην Πάτρα και ήταν γιος του νομικού συμβούλου του Κράτους, Ιωάννη Φαρμακίδη, και της Αναστασίας Μάρκου, κόρης του Δημητρίου Μάρκου, δικηγόρου και βουλευτού Αχαΐας των Φιλελευθέρων και αδελφής των Ανδρέα Μάρκου, δικηγόρου και πολιτικού, και Ιωάννη Μάρκου, δικηγόρου και προέδρου του δικηγορικού Συλλόγου Πατρών. Σπούδασε νομικά, υπηρέτησε ως αξιωματικός της Στρατιωτικής δικαιοσύνης (1922-1927) και εργάσθηκε ως δικηγόρος στην Πάτρα (1928-1969). Κατά τη διάρκεια της κατοχής διώχθηκε από του Γερμανούς και υπήρξε μέλος της αντιστασιακής οργάνωσης "Κόδρος" του Παναγιώτη (Τάκη) Λυκουρέζου. 

Διετέλεσε δημοτικός σύμβουλος (1934-1967) και πρόεδρος του δημοτικού συμβουλίου του Δήμου Πατρέων (1955-1957 και 1964-1967). Το 1945 διετέλεσε μέλος της εννιαμελούς διοικούσας επιτροπής του Δήμου Πατρέων. Στις εκλογές του 1964 κατήλθε ως ανεξάρτητος υποψήφιος για τον δημαρχιακό θώκο συγκεντρώνοντας 28,10% και καταλαμβάνοντας την τρίτη θέση. Λόγω της τότε νομοθεσίας, σύμφωνα με την οποία ο δήμαρχος εκλεγόταν από το δημοτικό συμβούλιο, διαδραμάτισε σημαντικό ρόλο στην εκλογή του δημάρχου. Αρχικά προθυμοποιήθηκε να υποστηρίξει τον αρχηγό της αντιπολίτευσης, Θρασύβουλο Κωνσταντίνου, μετά, όμως, τον αιφνίδιο θάνατο του τελευταίου, και την παραίτηση του Βέτσου (νικητής των εκλογών), υποστήριξε για τον δημαρχιακό θώκο, τον Θεόδωρο Άννινο, τον 6ο κατά σειρά, δημοτικό σύμβουλο της παράταξης Βέτσου, που εξελέγη και τελικώς δήμαρχος Πατρέων.

Υπήρξε, επίσης, πρόξενος στην Πάτρα, της Ρουμανίας (1937-1940) και της Δανίας από το 1953 μέχρι το θανατό του.

Ήταν παντρεμένος με την Ευγενία Γαβριηλίδου με την οποία απέκτησε δύο παιδιά: τον Ιωάννη, νομικό και τραπεζίτη, και τον Δημήτριο, δικηγόρο.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Έλληνες αντιστασιακοί
Κατηγορία:Έλληνες πολιτικοί
Στέβο Πενταρόφσκι

Ο **Στέβο Πενταρόφσκι** () είναι Σλαβομακεδόνας πολιτικός και ακαδημαϊκός, ο οποίος διετέλες Πρόεδρος της Δημοκρατίας της Βόρειας Μακεδονίας από το 2019 έως το 2024.

## Βιογραφία
### Εκπαίδευση και ακαδημαϊκή καριέρα
Ο Στέβο Πενταρόφσκι αποφοίτησε ως πτυχιούχος νομικής του Πανεπιστημίου των Αγίων Κυρίλλου και Μεθόδιου Σκοπίων, το 1987. Αργότερα απέκτησε μεταπτυχιακό και Διδακτορικό πτυχίο πολιτικών επιστημών στο ίδιο πανεπιστήμιο.

Από το 2008 είναι Επίκουρος Καθηγητής Διεθνούς Ασφάλειας, Εξωτερικής Πολιτικής και της Παγκοσμιοποίησης στο Πανεπιστήμιο του Αμερικανικού Κολλεγίου στα Σκόπια.

### Πολιτική καριέρα
Ο Στέβο Πενταρόφσκι ξεκίνησε τη κυβερνητική του καριέρα ως Βοηθός Υπουργός για τις Δημόσιες Σχέσεις στο Υπουργείο Εσωτερικών και ως επικεφαλής του Αναλυτικού και Ερευνητικού τμήματος του υπουργείου, για τη περίοδο 1998-2001. Ήταν Σύμβουλος Εθνικής Ασφάλειας και Εξωτερικής Πολιτικής του Προέδρου Μπόρις Τραϊκόφσκι από το 2001 μέχρι τον θάνατο του Τραϊκόφσκι το 2004. Αφού ήταν επικεφαλής της Κρατικής Εκλογικής Επιτροπής, κατά την περίοδο 2004-2005, έγινε πάλι Σύμβουλος Εθνικής Ασφάλειας και Εξωτερικής Πολιτικής για τον επόμενο πρόεδρο, τον Μπράνκο Τσερβένκοφσκι, από το 2005 έως το 2009.

Στις 4 Μαρτίου του 2014 εξελέγη από τη Σοσιαλδημοκρατική Ένωση Μακεδονίας ως υποψήφιος για τις προεδρικές εκλογές Απριλίου 2014.

Έγινε προεδρικός υποψήφιος της Σοσιαλδημοκρατικής Ένωσης Μακεδονίας και της Δημοκρατικής Ένωσης για την Ενσωμάτωση στις εκλογές του 2019.

## Παραπομπές


Κατηγορία:Πρόεδροι της Βόρειας Μακεδονίας
Κατηγορία:Σλαβομακεδόνες
Κατηγορία:Βορειομακεδόνες
Κατηγορία:Λήμματα που περιέχουν κείμενο στη σλαβομακεδονική γλώσσα
Κατηγορία:Pages with unreviewed translations
Θεόδωρος Γαλιατσάτος

Ο **Θεόδωρος Γαλιατσάτος** είναι Έλληνας πολιτικός μηχανικός και πολιτικός και υπήρξε Περιφερειάρχης Ιονίων Νήσων από το 2014 έως το 2019. 

## Βιογραφία
Γεννήθηκε το 1956 στα Σβορωνάτα της Κεφαλλονιάς και σπούδασε πολιτικός μηχανικός στο Πανεπιστήμιο Πατρών. 

Από τη δεκαετία του '70 ήταν μέλος της ΚΝΕ και κατόπιν του ΚΚΕ. Στη συνέχεια, οργανώθηκε στον Συνασπισμό και στον ΣΥΡΙΖΑ. Έχει διατελέσει δημοτικός σύμβουλος Αργοστολίου και νομαρχιακός σύμβουλος Κεφαλονιάς και Ιθάκης καθώς και αντινομάρχης Κεφαλλονιάς και Ιθάκης τη περίοδο 2007-2009 . Το 2011 εξελέγη περιφερειακός σύμβουλος και το 2014 περιφερειάρχης Ιονίων Νήσων. Στις αυτοδιοικητικές εκλογές του 2019 έθεσε ξανά υποψηφιότητα για τη θέση του περιφερειάρχη, ωστόσο δεν εξελέγη.

Είναι μέλος του διοικητικού συμβουλίου της Ένωσης Περιφερειών Ελλάδας.

## Παραπομπές


Κατηγορία:Έλληνες πολιτικοί μηχανικοί
Κατηγορία:Περιφερειάρχες Ιονίων Νήσων
Κατηγορία:Περιφερειακοί Σύμβουλοι ανά την Ελλάδα
Κατηγορία:Απόφοιτοι του Πανεπιστημίου Πατρών
Προεδρικές εκλογές 2019 στη Βόρεια Μακεδονία

Ο πρώτος γύρος των προεδρικών εκλογών πραγματοποιήθηκε στη Βόρεια Μακεδονία στις 21 Απριλίου του 2019. Κανείς από τους τρεις υποψηφίους δεν έλαβε την πλειοψηφία των ψήφων, άρα πραγματοποιήθηκε δεύτερος γύρος στις 5 Μαΐου 2019. Ο Πρόεδρος Γκιόργκε Ίβανοφ απαγορευόταν συνταγματικά να επιδιώξει τρίτη θητεία, αφού είχε προηγουμένως εκλεχθεί το 2009 και το 2014.

## Πληροφορίες
Ο Πρόεδρος της Βόρειας Μακεδονίας εκλέγεται σε δύο γύρους. Ο υποψήφιος μπορεί να περάσει στον δεύτερο γύρο ψηφοφορίας μόνο εάν λάβει το 50% των ψήφων όλων των εγγεγραμμένων ψηφοφόρων. Στον δεύτερο γύρο, η συμμετοχή των ψηφοφόρων πρέπει να είναι τουλάχιστον 40% για να θεωρηθεί έγκυρο το αποτέλεσμα. Πριν από το 2009, το Σύνταγμα απαιτούσε συμμετοχή στον δεύτερο γύρο να είναι 50% για την επικύρωση του αποτελέσματος. Ωστόσο, η τροπολογία XXXI που εγκρίθηκε στις 9 Ιανουαρίου 2009 μείωσε το όριο στο 40%. Στις προεδρικές εκλογές του 2009, η προσέλευση δευτέρου γύρου ήταν μόλις 42,6%.

Το Σύνταγμα ορίζει ότι ο Πρόεδρος πρέπει να είναι πάνω από 40 ετών και να έχει ζήσει στη χώρα τα τελευταία δεκαπέντε χρόνια.

## Συμφωνία των Πρεσπών
Οι εκλογές ήταν πρώτες στη Βόρεια Μακεδονία μετά τη συμφωνία των Πρεσπών που υπεγράφη στις 17 Ιουνίου 2018. Στις 30 Σεπτεμβρίου πραγματοποιήθηκε δημοψήφισμα στο οποία η πλειοψηφία των ψηφοφόρων ενέκρινε τη συμφωνία, αν και η προσέλευση ήταν πολύ χαμηλότερη από την απαιτούμενη την επικύρωση του αποτελέσματος, κυρίως λόγω οργανωμένου μποϊκοτάζ. Η Συνέλευση ενέκρινε τη μετονομασία της χώρας σε «Βόρεια Μακεδονία» στις 11 Ιανουαρίου 2019.

2019
Βορεια Μακεδονια
Εξέγερση στο Πριγκιπάτο της Αχαΐας το 1263

Η **Εξέγερση στο Πριγκιπάτο της Αχαΐας το 1263** αποτέλεσε κυρίως τοπικής κλίμακας γεγονός εντός των εδαφών του Πριγκιπάτου της Αχαΐας στην Πελοπόννησο, το οποίο χαρακτηρίστηκε από την εξέγερση της άρχουσας τάξεως της περιοχής των Σκορτών, της σημερινής Αρκαδίας, καθώς και της Μάνης. 

Ως αίτιο της εξεγέρσεως αναφέρονται η κατακτητική τακτική των Φράγκων, η οποία και είχε ως άμεση συνέπεια την αντίδραση των, προηγουμένως Βυζαντινών, τοπικών αρχόντων, στο πλαίσιο προσπάθειας διατήρησης της εκ μέρους τους περιουσίας και δικαιωμάτων. Η εξέγερση υπήρξε βραχύβια, ενώ, έπειτα από την ήττα τους από κοινού με τους Βυζαντινούς συμμάχους τους κατά τη διάρκεια της Μάχης του Μακρυπλαγίου το 1264, οι εξεγερμένοι άρχοντες δήλωσαν μεταμέλεια και κατέστησαν εκ νέου υποτελείς των Φράγκων.

Ολίγον καιρό αργότερα, εξεγέρθηκαν εκ νέου και προχώρησα σε πολιορκία του Κάστρου του Αράκλοβου, καθώς και του Κάστρου της Καρύταινας, δίχως, ωστόσο επιτυχία και διάρκεια, καθώς οι εξεγερθέντες κλήθηκαν να αντιμετωπίσουν οθωμανικά μισθοφορικά στρατεύματα τα οποία και πυρπόλησαν τα χωριά τους, με αποτέλεσμα ο τοπικός πληθυσμός να υποχρεωθεί να αναζητήσει καταφύγιο στα ορεινά.

## Παραπομπές


## Πηγές
* 

Κατηγορία:Εξεγέρσεις στο Πριγκιπάτο της Αχαΐας
Γεώργιος Σγουρομάλλης

Ο **Γεώργιος Σγουρομάλλης** ήταν βυζαντινός άρχοντας του 13ου αιώνα στο Δεσποτάτο του Μυστρά και στρατιωτικός αξιωματούχος με το αξίωμα του πρωταλλαγάτορα.

Ο Σγουρομάλλης ήταν από τους συμβούλους του Δεσπότη του Μυστρά. Το 1293 έπαιξε καταλυτικό ρόλο υπέρ των Φράγκων όταν μετά από εξέγερση των κατοίκων των Σκορτών αυτοί κατέλαβαν το Κάστρο της Καλαμάτας. Ο Σγουρομάλλης ευρισκόμενος στην Κωνσταντινούπολη έδωσε χρήσιμες συμβουλές στους Φράγκους απεσταλμένους και έπειτα ο αυτοκράτορας Ανδρόνικος Β΄ Παλαιολόγος τον έκανε επικεφαλής της επιτροπής που παρέδωσε το κάστρο στους Φράγκους. Σύμφωνα με την Γαλλική εκδοχή του Χρονικού του Μορέως για την πράξη του αυτή κατηγορήθηκε για προδοσία εις βάρος του αυτοκράτορα, έχασε όλα τα αξιώματα του και πέθανε περιπλανώμενος στα χωριά της Τσακωνιάς σε έναν αχυρώνα..

## Παραπομπές


Κατηγορία:Βυζαντινοί άρχοντες
Κατηγορία:Βυζαντινοί του 13ου αιώνα
Κατηγορία:Πρόσωπα του Δεσποτάτου του Μορέως
Εξέγερση στο Πριγκιπάτο της Αχαΐας το 1304

Η **Εξέγερση στο Πριγκιπάτο της Αχαΐας το 1304** αποτέλεσε κυρίως τοπικής κλίμακας γεγονός εντός των εδαφών του Πριγκιπάτου της Αχαΐας στην Πελοπόννησο, το οποίο χαρακτηρίστηκε από την εξέγερση της άρχουσας τάξεως της περιοχής των Σκορτών, της σημερινής Αρκαδίας, καθώς και της Μάνης. 

Κατά τη γαλλική έκδοση του Χρονικού του Μορέως, ως αίτιο της εξεγέρσεως αναφέρεται η επιβολή επιπρόσθετης φορολόγησης προς τους τοπικούς άρχοντες της περιοχής των Σκορτών από τους Φράγκους, καθώς οι τελευταίοι τους θεωρούσαν ως ιδιαιτέρως εύπορους. Κατά τη διάρκεια της εξεγέρσεως, οι εξεγερθέντες πέτυχαν την κατάληψη του Κάστρου της Αγίας Ελένης, καθώς και του Κάστρου Κρεπακόρε, επί της Μίνθης.

Ως ηγέτες της εξεγέρσεως αναφέρονται οι Ιωάννης και Γεώργιος Μικρονάς, καθώς και οι τοπικοί άρχοντες Γουλιέλμος Μακρής και Νικόλαος Ζιλλιαμάρης, οι οποίοι και εστάλησαν εκ μέρους των εξεγερθέντων προς τον Δεσπότη του Μοριά, με απώτερο σκοπό την αναζήτηση περαιτέρω στρατιωτικών ενισχύσεων. Ως υποκινητές της εξεγέρσεως κατηγορήθηκαν οι οικογένειες των Μακριανών, των Ζιλλανιτάδων, καθώς και των Παπανικολοπουλέων, των οποίων η περιουσία και δημεύτηκε υπό την κατηγορία της προδοσίας κατά του άρχοντά τους, του Πρίγκιπα της Αχαΐας.

## Παραπομπές


## Πηγές
* 

Κατηγορία:Εξεγέρσεις στο Πριγκιπάτο της Αχαΐας
Τζιοβάνι Πρίντσι

Ο Βαρόνος **Τζιοβάνι Πρίντσι** ήταν ιταλός ευγενής και αντιπρόξενος του Τράπανι (Βασίλειο της Σικελίας).

Στις αρχές του 19ου αιώνα ήταν ο ιδιοκτήτης των αλυκών Σαλίνε ντι Καλάτσι στο σημερινό δήμο του Τράπανι στη Σικελία.

## Παραπομπές


Κατηγορία:Ιταλοί ευγενείς
ΠΑΟΚ (αποσαφήνιση)

Τα αρχικά **ΠΑΟΚ** μπορεί να αναφέρονται στους εξής αθλητικούς συλλόγους:
* Πανθεσσαλονίκειος Αθλητικός Όμιλος Κωνσταντινουπολιτών (ΠΑΟΚ): ελληνικός αθλητικός σύλλογος με έδρα τη Θεσσαλονίκη, ο οποίος έχει τα ακόλουθα τμήματα:
** Π.Α.Ο.Κ. (ποδόσφαιρο ανδρών)
** Π.Α.Ο.Κ. (ποδόσφαιρο γυναικών)
** Π.Α.Ο.Κ. (καλαθοσφαίριση ανδρών)
** Π.Α.Ο.Κ. (καλαθοσφαίριση γυναικών)
** Π.Α.Ο.Κ. (πετοσφαίριση ανδρών)
** Π.Α.Ο.Κ. (πετοσφαίριση γυναικών)
** Π.Α.Ο.Κ. (χειροσφαίριση ανδρών)
** Π.Α.Ο.Κ. (χειροσφαίριση γυναικών)
** Π.Α.Ο.Κ. (υδατοσφαίριση)
** Π.Α.Ο.Κ. (υδατοσφαίριση γυναικών)
** Π.Α.Ο.Κ. (στίβος)
** Π.Α.Ο.Κ. (κολύμβηση)
** Π.Α.Ο.Κ. (πυγμαχία)
** Π.Α.Ο.Κ. (ποδηλασία)
** Π.Α.Ο.Κ. (πάλη)
** Π.Α.Ο.Κ. (άρση βαρών)
** Π.Α.Ο.Κ. (τζούντο)

* Ποδοσφαιρικός Αθλητικός Όμιλος Καλού Χωριού Λεμεσού (ΠΑΟΚ Καλού Χωριού): κυπριακή ποδοσφαιρική ομάδα με έδρα το Καλό Χωριό Λεμεσού
* ΑΜΣ ΠΑΟΚ Αγίου Ανδρέα: αθλητικός σύλλογος με έδρα τον Άγιο Ανδρέα Καβάλας, γενέτειρα του Δημήτρη Παρίδη.
Κωνσταντίνα Κλαψινού

Η **Κωνσταντίνα Κλαψινού** (γενν. 28 Ιουλίου 1983, Ρέθυμνο) είναι Ελληνίδα ηθοποιός.

## Βιογραφικό
Γεννήθηκε το 1983 στο Ρέθυμνο όπου και μεγάλωσε. Σπούδασε Κοινωνική Εργασία στο ΤΕΙ Πατρών και υποκριτική στη Δραματική Σχολή «Ιάκωβος Καμπανέλλης».

Κατά τη διάρκεια των σπουδών της στη δραματική σχολή, πέρασε από casting για τη σειρά του Μανούσου Μανουσάκη, «Για την Άννα». Τελικά πήρε τον ρόλο κι έτσι τη σεζόν 2006-07 εντάχθηκε στο καστ της σειράς. Τα επόμενα χρόνια ασχολήθηκε αποκλειστικά με το θέατρο ενώ επέστρεψε τηλεοπτικά το 2012, μέσω της σειράς του MEGA, «Οι Βασιλιάδες». Τη σεζόν 2013-14 πρωταγωνίστησε στη σειρά του MEGA, «Κλεμμένα Όνειρα» ενώ τη σεζόν 2014-15 πρωταγωνίστησε στη σειρά «Δικαίωση» στο ίδιο κανάλι.

Το 2016 έπαιξε στην παράσταση «Τσέχωφ για 2» στο Θέατρο Γκλόρια ενώ την επόμενη χρονιά, η ίδια παράσταση ανέβηκε στην Κύπρο, στο Πολιτιστικό Κέντρο «Μελίνα Μερκούρη» της Λευκωσίας. Τη σεζόν 2017-18 πρωταγωνίστησε στη σειρά του ΑΝΤ1, «Κάτι Χωρισμένα Παλικάρια» αλλά και στη παράσταση «Πολυτεχνίτης Kι Ερημοσπίτης» στο Θέατρο Αθηνά.

Τη σεζόν 2018-19 πρωταγωνίστησε στη σειρά του ΣΚΑΪ, «Όσο Έχω Εσένα» ενώ το 2019 έπαιξε σε οχτώ επεισόδια της σειράς του OPEN, «Για πάντα παιδιά». Τη σεζόν 2019-20 είχε πρωταγωνιστικό ρόλο στον τρίτο κύκλο της κυπριακής σειράς «La Pasta Pomilώri» που προβλήθηκε από τον ΑΝΤ1 Κύπρου. Το 2020 έπαιξε στη παράσταση «Ο Δρόμος Περνά Από Μέσα» στο Θέατρο Μικρό Χορν.΄Το 2021 πρωταγωνίστησε στη σειρά της ΕΡΤ, «Χαιρέτα μου τον Πλάτανο» ενώ το 2022 έπαιξε στην παράσταση «Destiny» (σκην. Νίκης Σκιαδαρέση) στο Θέατρο 104.

Από το 2022 μέχρι το 2024 πρωταγωνίστησε στην παράσταση «DA» (σκην. Πέτρου Ζούλια), η οποία παίχτηκε αρχικά στο Θέατρο Ιλίσια (Αθήνα) κι έπειτα στο Θέατρο Αριστοτέλειον (Θεσσαλονίκη). Το 2024 έπαιξε στην παράσταση «Spa-σε κατάρα» (σκην. Στέφανου Παπατρέχα) στο Θέατρο Μικρό Άνεσις.Τη σεζόν 2025-26 πρωταγωνίστησε στη σειρά της ΕΡΤ > υποδυόμενη τη Μιχαέλα Παπαδάκη.

## Προσωπική ζωή
Από το 2019 είναι σε σχέση με τον ηθοποιό Κωνσταντίνο Ασπιώτη.

## Φιλμογραφία
### Τηλεόραση

## Θεατρογραφία

## Παραπομπές


Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί θεάτρου
Παρίδειο Δροσιάς

Το **Εθνικό Σωματείο Παρίδειο Δροσιάς Λάρνακας** ήταν κυπριακή ποδοσφαιρική ομάδα με έδρα την περιοχή Δροσιά του Δήμου Λάρνακας. 

## Ιστορία
Το Παρίδειο Δροσιάς ιδρύθηκε το 1983 και χρώματα είχε το μπλέ και το άσπρο. Το όνομα του σωματείου προέρχεται από τον ήρωα Μιχαλάκη Παρίδη, ο οποίος ήταν αγωνιστής της ΕΟΚΑ. Η ποδοσφαιρική ομάδα αρχικά συμμετείχε στις διοργανώσεις της  Ομοσπονδία Ποδοσφαίρου Νεολαίας ΣΕΚ Λάρνακας (ΟΠΝ ΣΕΚ). Το 1988 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ). Συμμετείχε στον Δ΄ όμιλο. Τερμάτισε στην τελευταία θέση και υποβιβάστηκε στα αγροτικά (τοπικά) πρωταθλήματα. Η ομάδα πλέον έχει διαλυθεί.




1Η Δ΄ κατηγορία ήταν χωρισμένη σε τέσσερις ομίλους. Το Παρίδειο συμμετείχε στον Δ΄ όμιλο.


## Τίτλοι-Διακρίσεις
*Πρωτάθλημα ΟΠΝ ΣΕΚ
**Πρωταθλητής (2): 1988, 1994

*Κύπελλο ΟΠΝ ΣΕΚ
**Κυπελλούχος (1): 1987

## Παραπομπές


## Δείτε επίσης

*Ποδόσφαιρο στην Κύπρο

Κατηγορία:Αθλητικοί σύλλογοι Επαρχίας Λάρνακας
Κατηγορία:Ιδρύσεις ποδοσφαιρικών ομάδων το 1983
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Δήμος Λάρνακας
Ο πατέρας (θεατρικό έργο)

**Ο πατέρας** (σουηδικά: *Fadren*) είναι θεατρικό έργο του 1887 του Άουγκουστ Στρίντμπεργκ, το οποίο αποτελείται από τρεις πράξεις.

## Πλοκή
Ο Άντολφ, αξιωματικός του ιππικού, και η σύζυγός του, Λάουρα, έχουν διαφωνία σχετικά με την εκπαίδευση της κόρης τους, Βέρθα. Η Λάουρα θέλει να μένει στο σπίτι και να γίνει καλλιτέχνης, ενώ ο Άντολφ θέλει να μετακομίσει στην πόλη και να σπουδάσει δασκάλα. Ο Άντολφ λέει ότι η απόφασή του είναι τελική και ότι ο νόμος τον υποστηρίζει, επειδή, όπως επισημαίνει, η γυναίκα χάνει τα δικαιώματά της όταν παντρεύεται. Η λογομαχία τους εντείνεται και αγριεύει.

## Χαρακτήρες
* Άντολφ, ίλαρχος (ο πατέρας)
* Λάουρα, η σύζυγός του
* Βέρθα, η κόρη τους
* Δρ. Όστερμαρκ, ο γιατρός
* Πάστορας, ο αδελφός της Λάουρα
* Μάργκρετ, η παραμάνα του ιλάρχου
* Νιεντ, ένας στρατιώτης

## Ελληνικές Θεατρικές Παραστάσεις
*Κατάλογος βασικών πληροφοριών ελληνικών θεατρικών αναπαραστάσεων του έργου "Ο Πατέρας"
*Κατάλογος Ελλήνων ηθοποιών που έχουν ερμηνεύσει τον ρόλο του Ιλάρχου Άντολφ
## Παραπομπές


 
Κατηγορία:Θεατρικά έργα του Άουγκουστ Στρίντμπεργκ
Τζελάτο

Το **«τζελάτο»** είναι η ιταλική λέξη για το παγωτό και προέρχεται από τη λατινική λέξη «gelatus» (που σημαίνει παγωμένο).

Στα γαλλικά και στα αγγλικά, η λέξη αναφέρεται κοινώς στην ποικιλία των παγωτών που παρασκευάζονται με τον παραδοσιακό ιταλικό τρόπο. Τα παγωτά αυτά μπορούν να κατασκευασθούν με γάλα, με κρέμα γάλακτος, με διάφορα είδη ζάχαρης, με αρώματα που προέρχονται από φρέσκα φρούτα ή πουρέ φρούτων, και χωρίς ζάχαρη.

Γενικά, είναι χαμηλά σε θερμίδες, σε λίπη και σάκχαρα, σε σύγκριση με τα παγωτά. Από παγωτό σε παγωτό διαφέρει: υπάρχει ένας τύπος μαλακού παγωτού που περιέχει μία σχετικά μικρή ποσότητα αέρα. Σύμφωνα με τον νόμο, τα παγωτά στην Ιταλία πρέπει να περιέχουν τουλάχιστον 3,5% λιπαρά χωρίς καθορισμένα όρια. 

Η περιεκτικότητα ζάχαρης στο χειροποίητο παγωτό όπως στο παραδοσιακό παγωτό, εξισορροπείται με την περιεκτικότητα σε υγρασία για να λειτουργήσει ως αντιψυκτικό ωστε να αποφευχθεί σίγουρα το βαθύ πάγωμα. Οι τύποι ζάχαρης που χρησιμοποιούνται περιέχουν σακχαρόζη, δεξτρόζη, γλυκαντικό για τον έλεγχο της γλυκύτητας. Γενικά, από παγωτό σε παγωτό πρέπει να υπάρχει ένας σταθεροποιητής. Οι κρόκοι χρησιμοποιούνται για τις κίτρινες αποχρώσεις των παγωτών, ανάμεσα στα οποία είναι το ζαμπαγιόνε και η κρέμα καραμελέ. Επίσης, τα συνήθη λιπαρά προστίθενται στο παγωτό για να σταθεροποιηθεί η βάση. Τα άμυλα και τα κολοειδή, ιδιαίτερα το άμυλο αραβοσίτου, μερικές φορές χρησιμοποιούνται επίσης για να συμπυκνώσουν και να καθορίσουν το μίγμα.

Κατηγορία:Παγωτό
Κατηγορία:Ιταλικά επιδόρπια
Εθνοσυνέλευση της Λευκορωσίας

Η **Εθνοσυνέλευση της Δημοκρατίας της Λευκορωσίας** (λευκορωσικά: Нацыянальны сход Рэспублікі Беларусь, *Νατσιγιάναλνι σχοντ Ρεσπούμπλικι Μπιελαρούς'<nowiki/>*, , *Νατσιονάλνογιε σαμπράνιε Ρεσπούμπλικι Μπελαρούς*) είναι το διθάλαμο κοινοβούλιο  που κυβερνά τη Λευκορωσία. Αποτελείται από: 
*<nowiki/>*
*Συμβούλιο της Δημοκρατίας - άνω βουλή
*Βουλή των Αντιπροσώπων - κάτω βουλή

Ενώ κάθε βουλή έχει ειδικά καθήκοντα, και οι δύο βουλές έχουν τη δυνατότητα να κάνουν βέτο σε διατάγματα των τοπικών διοικήσεων που παρεκκλίνουν από το Σύνταγμα της Λευκορωσίας.

Τα τμήματα της Εθνοσυνέλευσης συγκαλούνται σε δύο τακτικές συνεδρίες κάθε χρόνο: η πρώτη συνεδρία ανοίγει στις 2 Οκτωβρίου και η διάρκειά της δεν μπορεί να υπερβαίνει τις 80 ημέρες. Η δεύτερη συνεδρία ανοίγει στις 2 Απριλίου και δεν διαρκεί περισσότερες από 90 ημέρες.

Η Βουλή των Αντιπροσώπων και το Συμβούλιο της Δημοκρατίας μπορούν να συγκληθούν σε έκτακτη σύνοδο. Οι έκτακτες σύνοδοι συγκαλούνται βάσει συγκεκριμένης ημερήσιας διάταξης κατόπιν πρωτοβουλίας του Προέδρου ή κατόπιν αιτήματος πλειοψηφίας τουλάχιστον δύο τρίτων από τα μέλη των δύο θαλάμων.

Κάθε νομοσχέδιο πρέπει να εξεταστεί αρχικά στη Βουλή των Αντιπροσώπων και έπειτα στο Συμβούλιο της Δημοκρατίας.

Στην πράξη, η Εθνοσυνέλευση δεν έχει πραγματική εξουσία. Το πολιτικό σύστημα της Λευκορωσίας συγκεντρώνει σχεδόν όλη την κυριαρχική εξουσία στα χέρια του προέδρου Αλεξάντερ Λουκασένκο. Συγκεκριμένα, η Εθνοσυνέλευση έχει ελάχιστο έλεγχο στις κρατικές δαπάνες. σύμφωνα με το Σύνταγμα. Κάθε νομοσχέδιο που επηρεάζει τον κρατικό προϋπολογισμό πρέπει να εγκριθεί από τον πρόεδρο ή την κυβέρνηση πριν εξεταστεί. Τα προεδρικά διατάγματα έχουν μεγαλύτερο βάρος σε σύγκριση με την απλή νομοθεσία. Ωστόσο, δεδομένου ότι έλαβε την σημερινή της μορφή το 1996, η Εθνοσυνέλευση κυριαρχείται από υποστηρικτές του Λουκασένκο σε κάθε περίπτωση και δεν υπάρχει ουσιαστική αντίθεση στις προεδρικές αποφάσεις.

Ο προκάτοχός του ήταν το Ανώτατο Σοβιέτ της Λευκορωσίας (μέχρι το 1996).

## Παραπομπές


## Εξωτερικοί σύνδεσμοι
* Why Does Europe Engage With Belarus's Rubber Stamp Parliament?

Εθνοσυνελευση
Λευκορωσιας Εθνοσυνελευση